බීමත් රියදුරෙකු මාර්ගය හරහා යමින් ඊයේ සවස (12) සිදුකළ රියඅනතුරක් හේතුවෙන් කුලියාපිටිය විශාඛා විදුහලේ ඉගෙනුම ලැබූ වයස අවුරුදු 12 ක දැරියක් ජීවිතක‍ෂයට පත්ව තිබෙනවා.ඇයගේ වයස අවුරුදු 9ක සොහොයුරාද එම අනතුරින් තුවාල ලබා කුලියාපිටිය මූලික රෝහලට ඇතුළත් කළ බවයි අප වාර්තාකරු සඳහන් කළේ.එලෙස මරණයට පත්වුණේ කුලියාපිටිය ඉලූක්හේන ප්‍රදේශයේ පදිංචි දෙව්මි සසඳුලා දියණියයි.දරුවන් ගමන්ගත් කුඩා ප්‍රමාණයේ වෑන් රථය කුලියාපිටිය කාර්මික විදුහල ඉදිරිපිටදී ඊට ප්‍රතිවිරුද්ධ දෙසින් පැමිණි ලොරිරථයක ගැටී අනතුර සිදුව ඇති අතර ඒ වනවිට එම රථය තුළ දරුවන් දෙදෙනා සමග මවද ගමන්කර තිබෙනවා.අනතුර සිදුකළ පුද්ගලයා කුලියාපිටිය එලතලව ප්‍රදේශයේ පදිංචිකරුවෙකු වන අතර මේ වනවිට ඔහු පොලිස් අත්අඩංගුවට ගෙන අධිකරණයට ඉදිරිපත්කිරිමට නියමිත බව සඳහන්.දැරියගේ දේහය කුලියාපිටිය රොහලේ තැන්පත්කකර ඇති අතර මරණ පරීක‍ෂණය සිදුකිරීමට නියමිතයි.කුලියාපිටිය - උපේන්ද්‍ර සේරසිංහ